દીકરી પોતાના ઘરથી લગભગ 100 કિમી દૂર રહી, તો તેને થનારી પરેશાનીની ચિંતા કરીને પિતા તેને ગામ પાછી લઈ આવ્યા. ભણવાનું ન છૂટે, એટલે રૂ.12 હજારનો ખર્ચ કરીને તીર-કામઠાં ખરીદીને ઘર અને ખેતરના એક હિસ્સા પર જ મેદાન બનાવી નાખ્યું. દીકરીએ સવાર-સાંજ અહીંયા પ્રેક્ટિસ કરીને ઓગસ્ટમાં શુજાલપુરમાં થયેલી સ્કૂલની ગેમ્સમાં તીરંદાજીની વિભાગીય સ્પર્ધામાં અંડર-14 એજ ગ્રુપમાં પહેલીવાર ભાગ લીધો. ફાઈનલમાં થયેલા 12 રાઉન્ડમાં 36માંથી 31 ટાર્ગેટ પર સટીક નિશાન સાધીને રાજ્ય સ્તરની સ્પર્ધામાં સ્થાન મેળવ્યું. રવિવારે જબલપુરમાં રાજ્ય સ્તરની સ્પર્ધામાં મેચ રમીને સેમી ફાઈનલમાં જગ્યા બનાવી લીધી. ફાઇનલ રાઉન્ડનું વધુ એક પગલું અને સફળતા મેળવવાની દિશામાં દીપિકા રાષ્ટ્રીય સ્તરની સ્પર્ધા માટે મધ્યપ્રદેશની ટીમમાં સિલેક્ટ થઈ જશે. પિતા ઈશ્વર સિંહે જણાવ્યું કે, સંપૂર્ણ આશા છે કે તમામ પડકારોને મ્હાત કરીને આગળ વધેલી દીકરી નેશનલ કોમ્પિટિશનમાં હિસ્સો લેશે અને મેડલ પણ જીતશે.